Παναγιώτης Γκιώνης

Ο Παναγιώτης Γκιώνης (7 Ιανουαρίου 1980) είναι Έλληνας αθλητής της επιτραπέζιας αντισφαίρισης και οδοντίατρος. Είναι μέλος της Εθνικής επιτραπέζιας αντισφαίρισης Ελλάδας και έχει συμμετάσχει σε 5 Ολυμπιακούς Αγώνες και πολλά Παγκόσμια και Ευρωπαϊκά Πρωταθλήματα. Παίζει επαγγελματικά στη Γερμανία και τη Γαλλία από το 2001. Επί του παρόντος, παίζει για τον Παναθηναϊκό και τη γερμανική Μπορούσια Ντίσελντορφ και χρηματοδοτείται από την TAMASU BUTTERFLY.

Σταδιοδρομία 
Τον Μάιο του 2011, προκρίθηκε απευθείας στους Θερινούς Ολυμπιακούς Αγώνες του 2012 στο Λονδίνο βάσει της παγκόσμιας κατάταξης της ΔΟΕΑ, όπου αποκλείστηκε στον τρίτο γύρο από τον Ιάπωνα Σεϊά Κισικάουα.

Τερμάτισε 3ος στο μονό ανδρών στο Ευρωπαϊκό Πρωτάθλημα 2013 και 2ος στο ομαδικό.

Τον Αύγουστο του 2014, κλήθηκε να συμμετάσχει στη μικτή ευρωπαϊκή ομάδα που αγωνίστηκε στο τουρνουά «Asia vs Europe All Star Challenge» στις 1-2 Νοεμβρίου 2014 στην Τσανγκζιαγκάνγκ της Κίνας.

Τον Νοέμβριο του 2014 βρισκόταν στην 14η θέση (ή σύμφωνα με άλλη πηγή την 18η) της παγκόσμιας κατάταξης, την υψηλότερη που έχει φτάσει στην αθλητική του σταδιοδρομία.

Τον Απρίλιο του 2016, εξασφάλισε τη θέση του στους Θερινούς Ολυμπιακούς Αγώνες του 2016 κερδίζοντας τον τελικό αγώνα του ομίλου στο Ευρωπαϊκό Προκριματικό Τουρνουά των Ολυμπιακών Αγώνων της ΔΟΕΑ στο Χάλμσταντ της Σουηδίας. Στους Αγώνες, νίκησε τον Ταϊλανδό Παντασάκ Τανβιριγιάβετακουλ στον δεύτερο γύρο και ηττήθηκε από τον Ιάπωνα Τζουν Μιζουτάνι στον τρίτο γύρο.

Ο Γκιώνης προκρίθηκε για το Παγκόσμιο Πρωτάθλημα Επιτραπέζιας Αντισφαίρισης του 2017 ως το νούμερο 29. Στον πρώτο και στον δεύτερο γύρο αντιμετώπισε και νίκησε τον Βορειοκορεάτη Τσο Ιλ (4-2) και τον Κινέζο-Σλοβάκο Ουάνγκ Γιανγκ (4–3) αντίστοιχα. Ο Γκιώνης ηττήθηκε τελικά στον τρίτο γύρο από το Νο 12, Βλαντίμιρ Σαμσόνοφ (0–4).

Τον Ιούλιου του 2021, συμμετέχει στους Θερινούς Ολυμπιακούς Αγώνες του 2020, σε ηλικία 41 ετών, όπου ηττήθηκε στον 3ο γύρο από τον Ν. Κορεάτη Γιουνγκσίκ Τζέουνγκ με 4-3. Ο Έλληνας αθλητής είχε 8 χαμένα match point για να πάρει τη νίκη και τελικά έχασε μια ιστορική ευκαιρία να προκριθεί στους «16» του τουρνουά. 

Στις 17 Μαΐου 2022 ανακοινώθηκε από τον Παναθηναϊκό, «την ομάδα της καρδιάς του» όπως ανέφερε χαρακτηριστικά.

Επιτεύγματα 

 Νικητής Ανοιχτό Μονού Κροατίας 2018
 Νικητής Ανοιχτό Μονού Κροατίας 2017
 4x Συμμετοχή στους Ολυμπιακούς Αγώνες (2004 Αθήνα, 2008 Πεκίνο, 2012 Λονδίνο, 2016 Ρίο)
 16x Συμμετοχή στο Παγκόσμιο Πρωτάθλημα 1997-2014
 15x Συμμετοχή στο Ευρωπαϊκό Πρωτάθλημα 1997-2013
 Φιναλίστ στο Ευρωπαϊκό Πρωτάθλημα 2013
 Χάλκινο Μετάλλιο Μονού στο Ευρωπαϊκό Πρωτάθλημα 2013
 Χάλκινο Μετάλλιο στο Πρωτάθλημα Ευρωπαϊκών Πρωταθλημάτων (με την Angers) 2013
 Χάλκινο Μετάλλιο στην Παγκόσμια περιοδεία της ΔΟΕΑ, Ανοιχτό Μονού Σουηδίας 2013
 Χάλκινο Μετάλλιο Μονού στο Ευρωπαϊκό Πρωτάθλημα Top 16 2015
 Γύρος των 16 Πρωτάθλημα Ευρωπαϊκών Πρωταθλημάτων Μονού 2012
 Γύρος των 16 Πρωτάθλημα Ευρωπαϊκών Πρωταθλημάτων Διπλού 2012
 Φιναλίστ ETTU Cup (με την Angers) 2012
 Γύρος των 16 Ανοιχτό Μονού Ουγγαρίας 2012
 Νικητής Μονού στους Μεσογειακούς Αγώνες 2009 στην Πεσκάρα
 Γύρος των 16 Μονού στο Παγκόσμιο Πρωτάθλημα 2009
 Χρυσό μετάλλιο Ανοιχτό Μονού Βελγίου 2006
 Νικητής Ανοιχτό Μονού Λουξεμβούργου 2006
 Νικητής Ανοιχτό Ομαδικό Λουξεμβούργου 2006
 Χάλκινο Μετάλλιο Διπλού στο Pro Tour Σουηδίας 2005
 Ασημένιο Μετάλλιο Ανοιχτό Διπλού Πολωνίας 2004
 Ασημένιο Μετάλλιο Ανοιχτό Διπλού Βελγίου 2004
 Χάλκινο Μετάλλιο Διπλού στο Pro Tour Αιγύπτου 2004
 Νικητής Ανοιχτού Βουλγαρίας 2003
 6η θέση Ομαδικού στο Παγκόσμιο Πρωτάθλημα 1997
 1η θέση Διπλού στο Βαλκανικό Πρωτάθλημα U21 1996
 1η θέση Μονού στο U21 Ευρωπαϊκό Πρωτάθλημα 1996
 1η θέση Μονού στο Βαλκανικό Πρωτάθλημα 1996
 1η θέση Μονού στο Βαλκανικό Πρωτάθλημα U15 1992

Παραπομπές

Εξωτερικοί σύνδεσμοι 
 
 
 
 

Έλληνες αθλητές της επιτραπέζιας αντισφαίρισης
Αθλητές της επιτραπέζιας αντισφαίρισης στους Θερινούς Ολυμπιακούς Αγώνες 2004
Αθλητές της επιτραπέζιας αντισφαίρισης στους Θερινούς Ολυμπιακούς Αγώνες 2008
Αθλητές στους Μεσογειακούς Αγώνες 2009
Έλληνες Μεσογειονίκες
Αθλητές της επιτραπέζιας αντισφαίρισης στους Θερινούς Ολυμπιακούς Αγώνες 2012
Αθλητές της επιτραπέζιας αντισφαίρισης στους Θερινούς Ολυμπιακούς Αγώνες 2016
Αθλητές επιτραπέζιας αντισφαίρισης ΠΑΟ